**Joannis Teofilakis** (grieķu: *Ιωάννης Θεοφιλάκης*; dzimis 1879. gadā, miris 1968. gadā) bija grieķu sporta šāvējs, piecu vasaras olimpisko spēļu dalībnieks un olimpiskās sudraba medaļas ieguvējs. Viņš startēja arī 1906. gada neoficiālajās olimpiskajās spēlēs.

Olimpiskās spēles
-----------------

Joannis Teofilakis ir viens no tiem Grieķijas sportistiem, kas visvairāk startējuši olimpiskajās spēlēs. Kopā viņš startējis piecās vasaras olimpiskajās spēlēs (1896. gada Atēnu, 1908. gada Londonas, 1912. gada Stokholmas, 1920. gada Antverpenes un 1924. gada Parīzes spēles). 1920. gada olimpiskajās spēlēs viņš izcīnīja sudraba medaļu.

### 1896. gada vasaras olimpiskās spēles

1896. gada vasaras olimpiskajās spēlēs Atēnās Teofilakis startēja divās šaušanas disciplīnās. 200 metru šaušanā ar militāro šauteni viņš ieguva 1261 punktus, izcīnot 9. vietu. Otra disciplīna, kurā viņš startēja, bija 300 metru šaušana ar šauteni. Šajā disciplīnā viņa iegūtais rezultāts nav zināms, viņš varētu būt ieņēmis 6. līdz 18. vietu.

### 1906. gada neoficiālās olimpiskās spēles

1906. gada neoficiālajās olimpiskajās spēlēs Atēnās Teofilakis startēja trijās šaušanas disciplīnās. Augstāko vietu viņš izcīnīja 300 metru šaušanā ar šauteni brīvajā pozīcijā. Šajā disciplīnā viņš ieguva 156 punktus, izcīnot 28. vietu. 200 metru šaušanā ar militāro pistoli ieguva 68 punktus, ierindojoties beidzamajā 31. vietā. Savukārt 300 metru šaušanā ar militāro pistoli viņš nefinišēja.

### 1908. gada vasaras olimpiskās spēles

1908. gada vasaras olimpiskās spēlēs Londonā Teofilakis startēja četrās šaušanas disciplīnās. 50 jardu šaušana ar pistoli bija vienīgā individuālā disciplīna, kurā viņš startēja. Šajā disciplīnā viņš ieguva 406 punktus, izcīnot 29. vietu. Pārējās trīs disciplīnas bija komandas disciplīnas, kurās Teofilakis bija viens no Grieķijas komandas dalībniekiem. Komandu sacensībās 50 jardu šaušanā ar pistoli Grieķijas komanda ieguva 1576 punktus, izcīnot 7. vietu. Šajā disciplīnā viņš personīgi ieguva 398 punktus. 300 metru šaušanā komandām ar šauteni trijās pozīcijās Grieķijas komanda kopā ieguva 3789 punktus, izcīnot 9. vietu. Teofilaka individuālais rezultāts šajā disciplīnā bija 712 punkti. Savukārt komandu sacensībās šaušanā ar militāro šauteni dažādos attālumos Grieķijas komanda izcīnīja 1999 punktus, iegūstot 7. vietu. Teofilaka iegūtais individuālais rezultāts šajā disciplīnā bija 357 punkti.

### 1912. gada vasaras olimpiskās spēles

1912. gada vasaras spēlēs Stokholmā Joannis Teofilakis startēja 12 šaušanas disciplīnās. No tām 7 disciplīnas bija individuālās, bet 5 disciplīnās viņš bija viens no Grieķijas komandas pārstāvjiem.

50 metru šaušanā ar pistoli viņš ieguva 441 punktus, izcīnot 18. vietu. 25 metru ātršaušanā ar pistolēm viņš ieguva 263 punktus ar 29 precīziem šāvieniem, kopvērtējumā ieņemot 23. vietu. 300 metru šaušanā ar militāro pistoli trijās pozīcijās viņš izcīnīja 63 punktus, iegūstot 75. vietu. 600 metru šaušanā ar šauteni viņš ieguva 79 punktus, ierindojoties 34. vietā. 50 metru šaušanā ar šauteni guļus pozīcijā viņa rezultāts bija 173 punkti, iegūstot 23. vietu. 25 metru šaušanā ar mazkalibra šauteni ieguva 214 punktus ar 23 precīziem šāvieniem, ieņemot 21. vietu. 100 metru šaušanā pa skrejošu briedi ar vienu šāvienu Teolifakis izcīnīja 24 punktus, ieņemot dalīto 29./30. vietu ar ASV sportistu Valteru Vainensu.

50 metru šaušanā ar pistoli komandās Grieķija ieguva 1731 punktus, ierindojoties beidzamajā 5. vietā. Teofilaka individuālais rezultāts šajā disciplīnā bija 442 punkti. 30 metru šaušanā ar militāro pistoli komandām Grieķija izcīnīja 1057 punktus, ieņemot 5. vietu. Teofilaka individuālais rezultāts šajā disciplīnā bija 275 punkti. Komandu šaušanā ar šauteni Grieķija ieguva 1445 punktus, iegūstot 7. vietu. Teofilaka individuālais rezultāts šajā disciplīnā bija 249 punkti. Komandu 50 metru šaušanā ar mazkalibra šautenēm Grieķija ieguva 708 punktus un izcīnīja 5. vietu, kopā ar Dānijas sporta šāvēju komandu. Šajā disciplīnā Teofilaka individuālais rezultāts bija 184 punkti. Komandu sacensībās 25 metru šaušanā ar mazkalibra šauteni Grieķija ieguva 716 punktus un ieņēma beidzamo 4. vietu. Teofilaka individuālais rezultāts bija 211 punkti.

### 1920. gada vasaras olimpiskās spēles

1920. gada vasaras olimpiskajās spēlēs Atverpenē Joannis Teofilakis startēja kopā 11 šaušanas disciplīnās, no tām trīs disciplīnas bija individuālās, bet 8 disciplīnās viņš bija Grieķijas komandas pārstāvis.

50 metru šaušanā ar pistoli Teofilakis ieguva 462 punktus, izcīnot 10. vietu. 600 metru šaušanā ar militāro šauteni guļus pozīcijā viņš ieguva 59 punktus (pāršāviena sērijā — 55 punktus), izcīnot 4. vietu. Viņš piekāpās zviedru sportistiem Hugo Johansonam (zelta medaļas ieguvējam) un Moricam Ēriksonam (sudrabas medaļa ieguvējam) un amerikāņu sportistam Loida Spūneram (bronzas medaļas ieguvējam). Sākotnēji visiem šiem sportistiem bija vienāds iegūto punktu daudzums, tāpēc tika veikta pāršaušanas sērija. 50 metru šaušanā ar mazkalibra šauteni Teofilaka iegūtais rezultāts nav zināms.

30 metru komandu šaušanā ar militāro pistoli Grieķijas komanda ieguva 1285 punktus, izcīnot sudraba medaļu. Grieķija šajā disciplīnā piekāpās tikai ASV šāvēju komandai, kurai bija 1310 punkti. Teofilakis šajā disciplīnā individuāli ieguva 251 punktu. 50 metru šaušanā komandām ar militāro pistoli Grieķija ieguva 2240 punktus, izcīnot 4. vietu. Teolifaka individuālais rezultāts šajā disciplīnā bija 462 punkti. Komandu šaušanā ar šauteni Grieķija kopā ieguva 3910 punktus, izcīnot 13. vietu. 300 metru komandu šaušanā ar militāro šauteni guļus pozīcijā Grieķija izcīnīja 270 punktus, ieņemot 11. vietu. 600 metru komandu šaušanā ar militāro šauteni guļus pozīcijā Grieķija ieguva 270 punktus, izcīnot 7. vietu. 300 metru šaušanā ar militāro šauteni stāvus pozīcijā Grieķija izcīnīja 209 punktus, iegūstot 13. vietu. 300 un 600 metru komandu šaušanā ar militāro šauteni guļus pozīcijās Grieķija izcīnīja 553 punktus, iegūstot 7. vietu. 50 metru komandu šaušanā ar mazkalibra šauteni Grieķija ieguva 1727 punktus, ieņemot beidzamo 10. vietu.

### 1924. gada vasaras olimpiskās spēles

1924. gada vasaras olimpiskajās spēlēs Parīzē Teofilakis bija pārstāvēts četrās šaušanas disciplīnās, no tām trīs bija individuālās, bet viena komandu disciplīma, kur viņš bija Grieķijas komandas pārstāvis.

25 metru ātršaušanā ar pistoli Teofilakis ieguva 13 punktus, ieņemot dalīto 40./46.vietu. 600 metru šaušanā ar šauteni viņš ieguva 74 punktus, ieņemot dalīto 48./50. vietu. 50 metru šaušanā ar šauteni guļus pozīcijā viņš ieguva 376 punktus, izcīnot dalīto 41./44. vietu.

Komandu šaušanā ar šauteni (400, 600 un 800 metru attālumā) Grieķijas komanda ieguva kopā 526 punktus, izcīnot 12. vietu. Teofilaka individuālais rezultāts šajā disciplīnā bija 115 punkti, 47. vieta.

### Rezultāti

| Spēles | Sporta veids | Disciplīna | Rezultāts (punkti) | Vieta |
| --- | --- | --- | --- | --- |
| Valsts karogs: Grieķija 1896 Atēnas |  Šaušana | 200 metri, militārā šautene | 1261 | 9 |
| 300 metri, šautene | *Nav zināms* | 6/18 |
| Valsts karogs: Grieķija 1906 Atēnas  (neof.) |  Šaušana | 300 metri, brīvā pozīcija, šautene | 156 | 28 |
| 200 metri, militārā šautene | 68 | 31 |
| 300 metri, militārā šautene | *Nefinišēja* | — |
| Valsts karogs: Apvienotā Karaliste 1908 Londona |  Šaušana | 50 jardi, šautene | 406 | 29 |
| Komandas, 50 jardi, šautene | 1567 | 7 |
| Komandas, 300 metri, 3 pozīcijas, šautene | 3789 | 9 |
| Komandas, militārā šautene | 1999 | 7 |
| Valsts karogs: Zviedrija 1912 Stokholma |  Šaušana | 50 metri, pistole | 441 | 18 |
| 25 metri, ātršaušana, pistole | 263 | 23 |
| 300 metri, 3 pozīcijas, militārā šautene | 63 | 75 |
| 600 metri, šautene | 79 | 34 |
| 50 metri, šautene, guļus | 173 | 32 |
| 25 metri, mazkalibra šautene | 214 | 21 |
| 100 metri, skrejošs briedis, viens šāviens | 24 | 29/30 |
| Komandas, 50 metri, pistole | 1731 | 5 |
| Komandas, 30 metri, militārā pistole | 1057 | 5 |
| Komandas, šautene | 1445 | 7 |
| Komandas, 50 metri, mazkalibra šautene | 708 | 5 |
| Komandas, 25 metri, mazkalibra šautene | 716 | 4 |
| Valsts karogs: Beļģija 1920 Antverpene |  Šaušana | 50 metri, pistole | 462 | 10 |
| 600 metri, militārā šautene, guļus | 59 (55) | 4 |
| 50 metri, mazkalibra šautene | *Nav zināms* | — |
| Komandas, 30 metri, militārā pistole | 1285 | 2 ﻿2 |
| Komandas, 50 metri, militārā pistole | 2240 | 4 |
| Komandas, šautene | 3930 | 13 |
| Komandas, 300 metri, militārā šautene, guļus | 270 | 11 |
| Komandas, 600 metri, militārā šautene, guļus | 270 | 7 |
| Komandas, 300 un 600 militārā šautene, guļus | 553 | 7 |
| Komandas, 300 metri, militārā šautene, stāvus | 209 | 13 |
| Komandas, 50 metri, mazkalibra šautene | 1727 | 10 |
| Valsts karogs: Francija 1924 Parīze |  Šaušana | 25 metri, pistole, ātršaušana | 13 | 40/46 |
| 600 metri, šautene | 74 | 48/50 |
| 50 metri, šautene, guļus | 376 | 41/44 |
| Komandas, šautene | 526 | 12 |
|

Atsauces
--------

1. ↑  «Ioannis Theofilakis». *Sports Reference*. Arhivēts no oriģināla, laiks: 2020. gada 16. maijs. Skatīts: 2020. gada 16. maijs. Archived 2013. gada 20. Oktobris *Wayback Machine* vietnē.
2. ↑  «Athens 1896 army rifle 200m men». Starptautiskā Olimpiskā komiteja.
3. ↑  «Athens 1896 army rifle 300m men». Starptautiskā Olimpiskā komiteja.
4. ↑  «Shooting at the 1906 Athina Summer Games: Men's Free Rifle, Any Position, 300 metres». *Sports Reference*. Arhivēts no oriģināla, laiks: 2020. gada 16. maijs. Skatīts: 2020. gada 16. maijs. Archived 2012. gada 7. Novembris *Wayback Machine* vietnē.
5. ↑  «Shooting at the 1906 Athina Summer Games: Men's Military Rifle, 1873-1874 Gras Model, Kneeling Or Standing, 200 metres». *Sports Reference*. Arhivēts no oriģināla, laiks: 2020. gada 16. maijs. Skatīts: 2020. gada 16. maijs. Archived 2012. gada 9. Novembris *Wayback Machine* vietnē.
6. ↑  «Shooting at the 1906 Athina Summer Games: Men's Military Rifle, Kneeling Or Standing, 300 metres». *Sports Reference*. Arhivēts no oriģināla, laiks: 2020. gada 16. maijs. Skatīts: 2020. gada 16. maijs. Archived 2011. gada 17. Septembris *Wayback Machine* vietnē.
7. ↑  London 1908 50m pistol 60 shots men Starptautiskā Olimpiskā komiteja
8. ↑  London 1908 50y army pistol team men Starptautiskā Olimpiskā komiteja
9. ↑  London 1908 free rifle team men Starptautiskā Olimpiskā komiteja
10. ↑  London 1908 rifle team men Starptautiskā Olimpiskā komiteja
11. ↑  Stockholm 1912 50m pistol 60 shots men Starptautiskā Olimpiskā komiteja
12. ↑  Stockholm 1912 25m rapid fire pistol 60 shots men Starptautiskā Olimpiskā komiteja
13. ↑  Stockholm 1912 army rifle 300m 3 positions men Starptautiskā Olimpiskā komiteja
14. ↑  Stockholm 1912 600m free rifle men Starptautiskā Olimpiskā komiteja
15. ↑  Stockholm 1912 50m rifle prone 60 shots men Starptautiskā Olimpiskā komiteja
16. 1 2  Stockholm 1912 25m small rifle men Starptautiskā Olimpiskā komiteja
17. ↑  Stockholm 1912 100m running deer single shots men Starptautiskā Olimpiskā komiteja
18. ↑  Stockholm 1912 50m army pistol team men Starptautiskā Olimpiskā komiteja
19. ↑  Stockholm 1912 30m army pistol team men Starptautiskā Olimpiskā komiteja
20. ↑  Stockholm 1912 rifle team men Starptautiskā Olimpiskā komiteja
21. ↑  Stockholm 1912 50m small bore rifle team men Starptautiskā Olimpiskā komiteja
22. ↑  Antwerp 1920 50m pistol 60 shots men Starptautiskā Olimpiskā komiteja
23. ↑  Antwerp 1920 600m free rifle prone men Starptautiskā Olimpiskā komiteja
24. ↑  Antwerp 1920 50m small bore rifle standing individual men Starptautiskā Olimpiskā komiteja
25. ↑  Antwerp 1920 30m army pistol team men Starptautiskā Olimpiskā komiteja
26. ↑  Antwerp 1920 50m army pistol team men Starptautiskā Olimpiskā komiteja
27. ↑  Antwerp 1920 free rifle team men Starptautiskā Olimpiskā komiteja
28. ↑  Antwerp 1920 300m free rifle prone team men Starptautiskā Olimpiskā komiteja
29. ↑  Antwerp 1920 600m free rifle team men Starptautiskā Olimpiskā komiteja
30. ↑  Antwerp 1920 300m free rifle standing team men Starptautiskā Olimpiskā komiteja
31. ↑  Antwerp 1920 300 600m free rifle team prone men Starptautiskā Olimpiskā komiteja
32. ↑  Antwerp 1920 50m small bore rifle team men Starptautiskā Olimpiskā komiteja
33. ↑  Paris 1924 25m rapid fire pistol 60 shots men Starptautiskā Olimpiskā komiteja
34. ↑  Paris 1924 600m free rifle individual men Starptautiskā Olimpiskā komiteja
35. ↑  Paris 1924 50m rifle prone 60 shots men Starptautiskā Olimpiskā komiteja
36. ↑  Paris 1924 400 600 800m free rifle team men Starptautiskā Olimpiskā komiteja

Ārējās saites
-------------

* *Olympedia* profils (angliski)
* Joannis Teofilakis (SOK profils) (angliski)